CORRECCIÓN NOMEAMENTO DIRECTOR RÉXIME INTERNO
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 22/07/2019)

A efectos de coñecemento xeral, efectúase a publicación do decreto de Alcaldía nº 2019- 0797 do 12 de xullo de 2019 de corrección do decreto de Alcaldía nº 2019-0701, de 21 de xuño, de nomeamento do Director de Réxime interno como persoal eventual: “Vista a Resolución de Alcaldía nº 2019-0701, de 21 de xuño de 2019, relativo ao nomeamento de D. Enrique Prieto como Director de Réxime interno. Observado erro na redacción do nomeado Decreto. E de acordo coas facultades que me confire a lexislación vixente, nesta data Primeiro.— Correxir o Decreto da Alcaldía nº 2019-0701, de 21 de xuño de 2019, de xeito que: A) Onde di: …. 1.—Nomear a D. Emilio Gabriel Marcelo Gustavo Moukhtari Alegre como Director de Réxime Interno. A súa dedicación será exclusiva. As súas retribucións brutas mensuais serán de 40.000,00 €uros, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente. …. Debe dicir: …. 1.—Nomear a D. Emilio Gabriel Marcelo Gustavo Moukhtari Alegre como Director de Réxime Interno. A súa dedicación será exclusiva. As súas retribucións brutas anuais serán de 40.000,00 €uros, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente. …… Segundo.— Tendo en conta as correccións aprobadas no punto anterior, a redacción definitiva do devandito Decreto da Alcaldía é a seguinte: Vista a proposta da Alcaldía- Presidencia de data 18/06/19, en relación co asunto que se trata de seguido. Constituída a Corporación local en sesión celebrada o 15 de xuño de 2019, como consecuencia das elección locais do día 26 de maio de 2019, convocadas por Real Decreto 209/2019, de 1 de abril, polo que se convocan elección locais e ás Asambleas de Ceuta e Melilla para o 26 de maio de 2019, de conformidade co disposto no artigo 38 do RD 2568/86 do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (ROF). Visto o sinalado nos artigos 89, 90, 104 e 104-bis da Lei 7/1985, reguladora das Bases do Réxime Local. Visto o sinalado no artigo 250 da Lei galega 5/1997 de Administración Local. Visto o sinalado no artigo 41 e 50 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. Visto o sinalado no artigo 176 do Real Decreto Lexislativo 781/1986, de 18 de abril, polo que se aproba o Texto Refundido de Disposicións Legais vixentes en materia local. Visto o sinalado no artigo 12 do Real Decreto Lexislativo 5/2015, de 30 de outubro, polo que se aproba o Texto Refundido do Estatuto Básico do Empregado Público. Visto o sinalado nos artigos 29 e seguintes, e no artigo 201 da Lei 2/2015, de 29 de abril, do Emprego Público de Galicia. Visto o Informe da Sra. Secretaria municipal de data 18/06/19, emitido con carácter favorable condicionado ao cumprimento do disposto no contido do seu informe. Visto o Informe favorable da Sra. Interventora municipal, asinado con data 18/06/19. Visto o acordo do Pleno celebrado o día 21 de xuño de 2019.1º.—Nomear a D. Emilio Gabriel Marcelo Gustavo Moukhtari Alegre como Director de Réxime Interno. A súa dedicación será exclusiva. As súas retribucións brutas anuais serán de 40.000,00 €uros, dividido en catorce mensualidades. O nomeamento e cese é libre e corresponde á Alcaldía. O cese será automático cando remate o mandato do actual Alcalde- Presidente.2º.—Publicar no BOP este nomeamento, xunto co seu réxime de retribucións e dedicación”. O ALCALDE, (documento asinado electronicamente á marxe)